62021CO0569_INF
Euroopa Kohtu (seitsmes koda) 17. novembri 2022. aasta määrus –PF (vanuse ülempiir psühholoogide politseiteenistusse töölevõtmisel)
(kohtuasi C‑569/21)
Eelotsusetaotlus – Euroopa Kohtu kodukorra artikkel 99 – Sotsiaalpoliitika – Võrdne kohtlemine töö saamisel ja kutsealale pääsemisel – Euroopa Liidu põhiõiguste harta artikkel 21 – Direktiiv 2000/78/EÜ – Artikli 2 lõige 2, artikli 4 lõige 1 ja artikli 6 lõige 1 – Vanuselise diskrimineerimise keeld – Riigisisene õigusnorm, mis näeb ette, et tehniliste komissar‑psühholoogide töölevõtmisel on vanuse ülempiir 30 eluaastat – Põhjendused
1.
Sotsiaalpoliitika – Võrdne kohtlemine töö saamisel ja kutsealale pääsemisel – Direktiiv 2000/78 – Kohaldamisala – Riigisisene õigusnorm, mis näeb ette, et tehniliste komissar‑psühholoogide töölevõtmisel on vanuse ülempiir 30 eluaastat – Hõlmamine
(Nõukogu direktiiv 2000/78, artikli 3 lõike 1 punkt a)
(vt punktid 45 ja 46)
2.
Sotsiaalpoliitika – Võrdne kohtlemine töö saamisel ja kutsealale pääsemisel – Direktiiv 2000/78 – Vanuse alusel diskrimineerimise keeld – Riigisisene õigusnorm, mis näeb ette, et tehniliste komissar-psühholoogide töölevõtmisel on vanuse ülempiir 30 eluaastat – Oluline ja määrav kutsenõue nimetatud tegevusalal tegutsemiseks – Puudumine – Põhjendused – Puudumine – Lubamatus
(Euroopa Liidu põhiõiguste harta, artikkel 21; nõukogu direktiiv 2000/78, artikkel 1, artikli 2 lõige 2, artikli 4 lõige 1 ja artikli 6 lõige 1)
(vt punktid 48, 49, 51–54, 56, 57, 59 ja 67–71 ning resolutsioon)
Resolutsioon
Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 2 lõiget 2, artikli 4 lõiget 1 ja artikli 6 lõiget 1 tuleb lähtuvalt Euroopa Liidu põhiõiguste harta artiklist 21 tõlgendada nii, et nendega on vastuolus riigisisene õigusnorm, mis näeb ette, et psühholoogide politseiteenistusse töölevõtmiseks korraldatud konkursil osalemise vanuse ülempiir on 30 eluaastat.